Kõigi katkestuste toimumise lubamine määratakse ära SREG registris. Võimaluse kõiki katkestusi keelata või lubada tingib andmete kaitse vajadus. Kuna katkestused katkestavad käimasoleva programmi täitmise, võivad nad segada või rikkuda andmeid mida põhiprogramm katkestamise hetkel kasutas. Sellist olukorda saab vältida kui enne tundlikke  andmetega tegelemist keelata kõik katkestused. Globaalne katkestuste keelamine on lihtne kui seda saab ühe registri (SREG) muutmisega teha. Peale kriitilise programmiosa lõppu saab katkestused uuesti lubada ja kõik katkestused mille lipuke vahepeal ära märgiti lähevad täitmisele.